因為感情問題再加上就快要在美國搵工，於是趁Memorial Day 返香港一轉。第一件事就係去澳洲牛奶食黃白呢次12:00到，唔駛等位。叫左腿蛋治同白。腿蛋治的方包成吋厚，係美國的Texas Toast。蛋都成吋厚，而且蛋味甚濃，絕對唔係美國果D蛋漿粉開出的蛋。塊火腿就較普通，但係有左佢就帶出左蛋的鮮味。咁的蛋，在美國絕對搵唔到！至於個"白"，就水準不過不失，奶味十足。至於服務，絕對快過麥記，而且待應們都十分有禮。不過真係果句：食快D，對面果位阿姐食完個快餐我都未食完我件腿蛋治呀